Segundo Gubierno Chivite

O Segundo Gubierno Chivite ye lo Gubierno de Navarra dende la suya formación o 18 d'agosto de 2023, mientres a XI Lechislatura d'o Parlamento de Navarra, succedindo a lo Primer Gubierno Chivite. Ye presidiu por María Chivite Navascués, d'o Partido Socialista de Navarra, y ye un gubierno tripartito en estar formau, amás de por o partiu d'a presidenta, por atros dos partius: Geroa Bai y Contigo Navarra-Zurekin Nafarroa.

 Historia 
Dimpués d'as eleccions a lo Parlamento de Navarra de  28 de mayo de 2023, a composición d'a cambra dificultaba la formación d'un Gubierno, en no disponer de mayoría ni lo bloque de dreita formau por Unión del Pueblo Navarro (15 deputaus), Partido Popular de Navarra (3 deputaus) y Vox (2 deputaus) con un total de 20 deputaus ni lo bloque d'ezquierda formau por Partido Socialista de Navarra (11 deputaus), Geroa Bai (7 deputaus) y Contigo Navarra-Zurekin Nafarroa (3 deputaus), con un total de 21 deputaus. O motivo yera la presencia en o Parlamento d'un seteno partiu, Euskal Herria Bildu, que heba obteniu 9 deputaus, completando asinas os 50 parlamentarios que composan a cambra.

En ixas condicions, si Euskal Herria Bildu decidiba votar en contra de todas dos posibles combinacions, se plegaría en una situación de bloqueyo, en no estar posible que garra d'os dos bloques parlamentarios conseguise una mayoría simpla y encara menos una mayoría absoluta. En estar imposible que se venise a plego con o bloque de dreitas, a sola posibilidat yera una negociación d'o bloque de cuchas con EH-Bildu, parando cuenta amás que ixe partiu ya teneba un acuerdo en o Congreso d'os Deputaus con o Partido Socialista Obrero Español, habendo votau favorablement a investidura de Pedro Sánchez como president d'o Gubierno d'Espanya.

Finalment, o 14 d'agosto se celebró la primera sesión d'investidura con María Chivite Navascués como candidata a la presidencia, a on se requeriba mayoría absoluta d'os votos d'a cambra. En a votación, a candidata recibió 21 votos a favor (11 d'o Partido Socialista de Navarra, 7 de Geroa Bai y 3 de Contigo Navarra-Zurekin Nafarroa), 20 votos en contra (15 d'Unión del Pueblo Navarro, 3 d'o Partido Popular de Navarra y 2 de Vox) y se producioron 9 abstencions (os 9 deputaus d'Euskal Herria Bildu). En consecuencia, la cambra refusó la suya investidura y se convocó una nueva sesión ta lo día siguient.

O 15 d'agosto se celebró la segunda sesión d'investidura en o Parlamento, requerindo-se en ista ocasión nomás que mayoría simpla, y los siet partius tornoron a votar exactament en o mesmo sentiu que en a sesión anterior, con a cual cosa fue invesitida la candidata María Chivite Navascués como presidenta, con 21 votos a favor, 20 en contra y 9 abstencions.

A formación d'o nuevo Gubierno se publicó lo 18 d'agosto, como un gubierno de coalición entre los tres partius que heban votau favorablement a investidura de Chivite.

 Estructura y composición 
 ← Gubierno de María Chivite Navascués (18 d'agosto de 2023 - Actualidat) Partiu politico  Partido Socialista de Navarra  Geroa Bai Contigo Navarra-Zurekin Nafarroa Cargo / Departamento Titular Presidenta  María Chivite Navascués18 d'agosto de 2023-Actualidat 70px Vicepresident primero  Félix Taberna Monzón18 d'agosto de 2023-Actualidat 70px Vicepresident segundo  Ana Ollo Hualde18 d'agosto de 2023-Actualidat 70px Vicepresident tercero  Begoña Alfaro García18 d'agosto de 2023-Actualidat  Presidencia y Igualdat  Félix Taberna Monzón18 d'agosto de 2023-Actualidat 70pxFunción Publica, Interior y Chusticia  Amparo López Antelo18 d'agosto de 2023-4 d'abril de 2024 70px  Félix Taberna Monzón4 d'abril de 2023-6 d'abril de 2024 70px  Amparo López Antelo6 d'abril de 2023-Actualidat 70px Memoria, Convivencia, Acción Exterior y Euskera  Ana Ollo Hualde18 d'agosto de 2023-Actualidat 70px Cohesión Interior  Óscar Chivite Cornago18 d'agosto de 2023-Actualidat 70px Vivienda, Choventut y Politicas Migratorias  Begoña Alfaro García18 d'agosto de 2023-Actualidat  Educación  Carlos Gimeno Gurpegi18 d'agosto de 2023-Actualidat 70px Dreitos Socials, Economía Social y Treballo  Mari Carmen Maeztu Villafranca18 d'agosto de 2023-Actualidat 70px Economía y Hicienda  José Luis Arasti Pérez30 d'agosto de 2023-Actualidat 70px Educación  Fernando Domínguez Cunchillos18 d'agosto de 2023-Actualidat 70px Industria y Transición Ecolochica y Digital Empresarial  Mikel Irujo Amezaga18 d'agosto de 2023-Actualidat 70px Desenrollo Rural y Medio Ambient  José María Aierdi Fernández de Barrena18 d'agosto de 2023-Actualidat 70px Universidat, Innovación y Transformación Dichital  Juan Cruz Cigudosa18 d'agosto de 2023-1 d'aviento de 2023 70px  Patricia Fanlo Mateo7 d'aviento de 2023-Actualidat 70px Cultura, Esporte y Turismo  Rebeca Esnaola Bermejo18 d'agosto de 2023-Actualidat 70px

Categoría:XI Lechislatura d'o Parlamento de Navarra
Categoría:Segundo Gubierno Chivite